̀ у̀бо и менѐ чл҃вѣколю́бче гдс̑и я́коже блудни́цу, я́кѡ разбо́йника, я́кѡ мытаря̀, и я́кѡ блу́днаго, и возмѝ моѐ тя́жкое бре́мя грѣхѡ́въ, грѣ́хъ взе́мляй мі́ра, и не́мѡщи человѣ́чєскія исцѣля́яй: тружда́ющыяся и ѡбременє́нныя къ себѣ̀ призыва́яй и упокоева́яй, не прише́дый призва́ти пра́вєдныя, но грѣ̂шныя на покая́ніе, и ѡчи́сти мя̀ ѿ вся́кія скве́рны пло́ти и ду́ха, и научи́ мя соверша́ти ст҃ы́ню во стра́сѣ твое́мъ: я́кѡ да чи́стымъ свѣ́дѣніемъ со́вѣсти моея̀, ст҃ы́нь твои́хъ ча́сть пріе́мля, соединю́ся ст҃о́му тѣ́лу твоему̀ и кро́ви, и имѣ́ю тебѐ во мнѣ̀ живу́ща и пребыва́юща со ѻц҃е́мъ и ст҃ы́мъ твои́мъ дх҃омъ